આજે અમરેલીના રાજકમલ ચોક ખાતે વિપક્ષના નેતા પરેશ ધાનાણીની આગેવાનીમાં આફતના એંધાણના બેનર તળે અમરેલી જિલ્‍લાના પાંચ ધારાસભ્‍યોની હાજરીમાં સવારે 10 થી 4 ધરણા કાર્યક્રમ રાખવામાં આવ્‍યો હતો. ધરણા બાદ વિપક્ષના નેતાની હાજરીમાં પાંચેય ધારાસભ્‍યો ખેડૂતો સાથે કલેકટર કચેરી સુધી પગપાળા રેલી યોજીને આવેદન પત્ર આપવાના કાર્યક્રમમાં ધારાસભ્‍ય પ્રતાપ દુધાતની ગેરહાજરી ઉડીને આંખે વળગતી હતી. વિધાનસભાની ચૂંટણી સમયે પ્રજાની પડખે રહેવાના કોલ આપનાર ધારાસભ્‍ય પ્રતાપ દુધાત ચૂંટાઈ ગયા પછી વિદેશ સહેલગાહ, સુરત અને મુંબઈ જેવા મહાનગરોમાં વધુ પડતા સફરો કરતા હોવાની વ્‍યાપક ફરિયાદો સાવરકુંડલા-લીલીયાના મતદારો કરી રહયા છે. ત્‍યારે વિપક્ષના નેતાની ધરણાથી લઈને પગપાળા રેલીમાં સંપૂર્ણ ખેડૂતો સાથે ખભેથી ખભો મેળવીને ચાલીશકતા હોય તો દુધાતે ખેડૂતોના કાર્યક્રમમાં ગાપચી મારીને જતા રહેતા ખેડૂતોમાં ધારાસભ્‍ય દુધાત સામે રોષ જોવા મળતો હતો. ત્‍યારે સાવરકુંડલા-લીલીયાના મતદારો સાથે દ્રોહ કરનાર દુધાતે જે ખેડૂતોના મતે ચૂંટાયા તે ખેડૂતોની રેલીમાં ન જોડાતા જિલ્‍લા કોંગ્રેસમાં ચર્ચાનું કેન્‍દ્ર દુધાત બન્‍યા છે તે વાસ્‍તવિકતા છે. જયારે વિપક્ષના નેતા ખેડૂતોના હિતની જાહેરમંચ પરથી વાત કરતા હતા ત્‍યારે પરેશ ધાનાણીની સ્‍પીચથી જ ધારાસભ્‍ય દુધાત ગાયબ થયા હોવાનો વિડીયો સોશ્‍યલ મીડિયામાં વાઈરલ થયો છે.